
Sissejuhatus

[Kooli nimi] (edaspidi „kool“) kasutab õppetöös kolmandast isikust teenusepakkujate poolt pakutavat tehisintellektipõhist rakendust [ChatGPT Edu või Google Gemini] (edaspidi „TI-rakendus“). Käesoleva andmekaitsealase mõjuhinnangu (edaspidi „mõjuhinnang“) eesmärk on hinnata isikuandmete töötlemisega seotud riske, mis kaasnevad TI-rakenduse kasutamisega [kooli nimi] õppetegevuses.	Comment by Ellex Raidla: Palun asendage selles peatükis nurksulgudes olev tekst kooli ametliku nimega. Samuti täpsustage, millist TI-rakendust kool õppetöös kasutab (nt ChatGPT Edu või Google Gemini).
TI-rakenduse kasutamise eesmärk koolis on toetada õppetöö läbiviimist ning arendada õpetamise ja õppimise protsesse kaasaegsete digilahenduste abil. TI-rakenduse näol on tegemist suurel keelemudelil põhineva tehisintellektisüsteemiga, mis võimaldab õpetajal ja õpilasel interaktiivselt suhelda TI-rakendusega, sh esitada küsimusi ning saada vastuseid.
Euroopa Parlamendi ja nõukogu määruse (EL) 2016/679, 27. aprill 2016, füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (edaspidi „isikuandmete kaitse üldmäärus“ või „IKÜM“) tähenduses on TI-rakenduse vastutavaks töötlejaks iga projektis osalev kool. Sihtasutus on projektis volitatud töötlejaks IKÜM tähenduses.
Juhindudes isikuandmete kaitse üldmäärusest, artikkel 29 töögrupi juhistest, mis käsitlevad andmekaitsealast mõjuhinnangut[footnoteRef:1], Andmekaitse Inspektsiooni juhistest mõjuhinnangu tegemise kohta[footnoteRef:2], hinnatakse käesoleva isikuandmete töötlemise mõjuhinnangu (edaspidi „mõjuhinnang“) raames isikuandmete töötlemist TI-rakenduses.  [1:  Suunised, mis käsitlevad andmekaitsealast mõjuhinnangut ja selle kindlaksmääramist, kas isikuandmete töötlemise tulemusena „tekib tõenäoliselt suur oht“ vastavalt määrusele (EL) 2016/679, vastu võetud 4. aprillil 2017 (muudetud ja muudatused vastu võetud 4. oktoobril 2017). Kättesaadav: https://ec.europa.eu/newsroom/article29/item-detail.cfm?item_id=611236.]  [2:  Andmekaitse Inspektsiooni juhised andmekaitsealase mõjuhinnangu koostamiseks. Kättesaadav: https://www.aki.ee/5-peatukk-andmekaitsealane-mojuhinnang. ] 

Käesoleva mõjuhinnangu eesmärk on tuvastada TI-rakenduse kasutamisega kaasnevad ohud andmesubjektidele (sh TI-rakendust kasutavatele õpilastele ja õpetajatele) ning leida sobivad ja proportsionaalsed meetodid ning vahendid ohtude ja riskide maandamiseks. Samuti hinnatakse mõjuhinnangus rakenduse kasutamisega seotud andmetöötlustegevuste vastavust IKÜM-le ning analüüsitakse, kas ja kuidas on tagatud andmesubjektide õiguste kaitse, andmete turvalisus ning andmete töötlemise õiguspärasus.






1. [bookmark: _Toc166226377][bookmark: _Toc210383044]Üldiselt mõjuhinnangu läbiviimisest

1.1. [bookmark: _Toc166226378][bookmark: _Toc210383045]Läbiviimise aeg
[bookmark: _Toc166226379][bookmark: _Toc210383046]Mõjuhinnang on viidud läbi viidud ajavahemikul [__].	Comment by Ellex Raidla: Palun täitke ajavahemik, mil koolis viidi läbi käesoleva mõjuhinnangu läbivaatamine ja kinnitamine. Vajadusel vaadake koos kooli IT-valdkonna eest vastutava isikuga üle peatükk 5 ("Riskid ja nende maandamine") ning täpsustage, kas kooli spetsiifikast tulenevalt on vaja riskide kirjeldust täiendada või muuta. Kui muudatusi ei tehta, võib mõjuhinnangu praegusel kujul kinnitada.
1.2. Mõjuhinnangu ulatus
[bookmark: _Toc166226380]Mõjuhinnang hõlmab igasugust isikuandmete töötlemist, mis võib toimuda TI-rakenduse kasutamise käigus õpetajate ja õpilaste poolt, sealhulgas andmete kogumist, salvestamist, kasutamist, edastamist ja kustutamist. Samuti sellist isikuandmete töötlemist, mis on vajalik TI-rakenduse jaoks kasutajakontode loomiseks. 
1.3. Isikuandmete töötlejad
1.3.1. [bookmark: _Toc210383047]Vastutav töötleja
[bookmark: _Toc210383049][bookmark: _Toc166226381]Käesoleva mõjuhinnangu raames on isikuandmete vastutavaks töötlejaks [kooli nimi]. Kool vastutab oma õpilaste ja õpetajate isikuandmete töötlemise eest seoses tehisintellekti rakenduse kasutamisega õppetöös, sealhulgas isikuandmete kogumise, edastamise ja töötlemise eesmärkide ning vahendite määramise eest.
1.3.2. Isikuandmete volitatud töötlejad

1.3.2.1. Nimi: Sihtasutus TI-Hüpe
Registrikood: 90016335
Veebileht: https://tihupe.ee/
Isikuandmete töötlemise toimingud: TI-rakenduse pakkumine koolidele ning TI-rakenduse tehnilise toimimise eest vastutamine

1.3.2.2. 	Nimi: OpenAI Ireland Ltd
Registrikood: 737350 (Iirimaa)
Veebileht: https://openai.com/
Isikuandmete töötlemise toimingud: TI-rakenduse pakkumine koolidele

1.3.2.3. 	Nimi: Google Ireland Limited
Registrikood: 368047 (Iirimaa)
Veebileht: https://edu.google.com 
Isikuandmete töötlemise toimingud: TI-rakenduse pakkumine koolidele
1.4. [bookmark: _Toc210383050]Isikuandmete töötlemise üldine kirjeldus
TI-rakendust kasutavad õpetajad ja õpilased õppetöös, sisestades TI-rakendusse ka informatsiooni, mis võivad sisaldada isikuandmeid. Samuti töödeldakse isikuandmeid, et TI-rakendust oleks võimalus õpilastele ja õpetajatele kättesaadavaks teha.
Seega töödeldakse ka TI-rakenduse kasutaja kontaktandmeid (nimi, isikukood, kool jms) ning vajadusel ka õppimise ning õpetamisega seotud andmeid (sh nt ülesannete lahendusi, õpetaja TI-rakendusse sisestatud sisendmaterjale jms). Õpilaste ja õpetajate sisestatud andmed liiguvad turvaliselt EL-is asuvatesse serveritesse.






















2. TI-rakenduse ülesehitus ja kirjeldus

2.1. Süsteemi kasutus ja ligipääs
Kooli töötajad. Ligipääsu TI-rakendusele saavad õpetajad kooli poolt hallatava e-postiaadressi kaudu. TI-rakendusse saavad ligipääsu õpetajad ning rakenduse kasutamisega seotud kooli tugipersonal (haridustehnoloog, IT-juht).
Süsteemi kasutus ja ligipääs õpetaja poolt. Tööalase kooli loodud e-postiaadressiga TI-rakendusega liitumiseks edastab kool õpetajate ees- ja perekonnanime, e-postiaadressi ja kooli nime sihtasutusele. 
Süsteemi kasutus ja ligipääs õpilaste poolt. TI-rakendusega liitumiseks loob kool ise kasutajakontod, lisades õpilase ees- ja perekonnanime ja e-postiaadressi sihtasutuse poolt hallatavasse pilvepõhisesse tabelisse.
2.2. Andmetöötlus ja turvalisus
Kõik TI-rakenduse serverid asuvad Euroopa Majanduspiirkonnas (EMP) ning TI-rakenduses töödeldavaid isikuandmeid ei edastata väljapoole EMP-d. Kõikide andmete töötlemisel rakendatakse juurdepääsupiiranguid, mis on määratletud kooli TI-rakenduse kordades[footnoteRef:3]. [3:  TI-rakenduse kord on iga kooli kui vastutava töötleja kehtestatud kord, mis sisaldab muuhulgas TI-rakenduse kasutamisel järgitavaid üldisi põhimõtteid isikuandmete töötlemise kohta.] 

Lisaks rakendavad sihtasutuse alltöötlejateks olevad teenuse pakkujad (sh nt OpenAI või Google) ISO-27001, SOC 2 ning teisi rahvusvahelisi turvastandardeid. Samuti on nende teenuste pakkujate poolt pakutavate teenuste turvalisus auditeeritud.
OpenAI andmetöötluslepingus (Data Processing Addendum)[footnoteRef:4] on sätestatud, et OpenAI töötleb isikuandmeid üksnes kliendi juhiste alusel, rakendab IKÜM-i põhimõtteid ja ei kasuta kliendiandmeid teenuse parendamiseks ilma lepingulise aluseta. Lisaks on OpenAI teenused sertifitseeritud ISO 27001, 27017, 27018 ja 27701 standardite alusel, mis tõendavad süsteemide ja andmetöötluse kõrget turvalisuse ja privaatsuse taset.[footnoteRef:5] [4:  OpenAI Data Processing Addendum. Kättesaadav: https://openai.com/policies/data-processing-addendum. ]  [5:  OpenAI Trust Portal. Kättesaadav: https://trust.openai.com/. ] 

Google teenuste isikuandmete töötlemise tingimused on sätestatud andmetöötluslepingus (Data Processing Addendum)[footnoteRef:6]. Google’i dokumentides (vt nt Google Workspace Security Whitepaper)[footnoteRef:7] on kirjeldatud mitmekihilist turvalist rakenduse arhitektuuri, Googlele määratud sertifikaate (sh ISO 27001 ja SOC 2) ning nende riskijuhtimise protsesse. Google Workspace’il on mitmeid sertifikaate, sealhulgas ISO 27001, ISO 27017 ja ISO 27018, samuti SOC 2 ja SOC 3 aruanded, mis kinnitavad, et nende andmetöötluse protsessid vastavad rahvusvahelistele turvastandarditele. Turvalisuse tagamiseks kasutatakse spetsiaalset riist- ja tarkvaralist infrastruktuuri, mida haldavad Google’i globaalsed andmekeskused.  [6:  Google Data Processing Addendum. Kättesaadav: https://workspace.google.com/terms/service-data-addendum. ]  [7:  Google Workspace Security Whitepaper. Kättesaadav: https://services.google.com/fh/files/misc/gws_security_whitepaper.pdf. ] 

2.3. Arhitektuur ja tehniline ülesehitus
TI-rakendus põhineb pilvepõhisel arhitektuuril, kus kasutajate andmed talletatakse turvaliselt Euroopa Liidus asuvates serverites. 
OpenAI arhitektuur
OpenAI rakendab infrastruktuuri haldamiseks „infrastructure-as-code“ (IaC) tehnikaid, mis võimaldavad kiiret ja turvalist ressursside loomist ning haldust ja tagavad, et kõik juurutused vastavad rangetele turvastandarditele.
Rakenduse keskkonnad on jagatud selgelt eristatavateks tootmis-, testimis- ja arenduskeskkondadeks, et säilitada teenuse töökindlus ja andmete konfidentsiaalsus. OpenAI järgib taastamise plaani (Business Continuity and Disaster Recovery), mida testitakse, hinnatakse ja kinnitatakse igal aastal. Kriitiliste teenuste, varusüsteemide ja operatiivse infrastruktuuri regulaarne testimine tagab teenuse katkestusteta jätkumise. Samuti viib OpenAI läbi riskihindamisi ja ärimõju analüüse, mis hõlmavad kogu organisatsiooni, et tagada valmisolek erinevate ärivaldkondade vajaduste jaoks.[footnoteRef:8] [8:  Vt lähemalt OpenAI Trust Portal. Kättesaadav: https://trust.openai.com/.] 

Süsteemi täpse aja sünkroniseerimise ja võrgu logide täpsuse tagamiseks kasutatakse standardseid ajaservereid. Kõik juurdepääsud, logimine ja tegevuste jälgimine toimuvad rangete kontrollimehhanismide all, et kaitsta kasutajaandmeid volitamata juurdepääsu ja väärkasutuse eest.
Google arhitektuur
Google Workspace for Education ja Google Gemini teenused tuginevad pilvepõhisele arhitektuurile, mille käigus hallatakse kasutajaandmeid Google’i globaalses infrastruktuuris. Google rakendab mitmekihilist turva- ja andmekaitsemehhanismide süsteemi, kusjuures Euroopa kasutajate andmed talletatakse ja töödeldakse Euroopa Majanduspiirkonnas asuvates andmekeskustes vastavalt EL andmekaitsealastele nõuetele.[footnoteRef:9] [9:  Vt lähemalt Google Security Overview. Kättesaadav: https://cloud.google.com/docs/security/overview/whitepaper.] 

Google haldab oma infrastruktuuri kasutades automatiseeritud juurutus- ja seiremehhanisme, mis põhinevad „infrastructure-as-code“ (IaC) printsiipidel. Eelnev tagab, et teenuste loomine, muutmine ja haldus toimub standardiseeritult, turvaliselt ning vastavuses ettevõtte sisemiste ja rahvusvaheliste turvanõuetega.
Google keskkonnad (s.o arenduse, testimise ja tootmise keskkonnad) on selgelt eraldatud, et tagada süsteemide töökindlus ja andmete terviklikkus. Sarnaselt OpenAI-le rakendab ka Google järjepidevaid taastamise plaane (Business Continuity and Disaster Recovery), mida regulaarselt testitakse ja uuendatakse. 
Kõik juurdepääsud süsteemidele on logitud ning nende üle teostatakse pidevat järelevalvet, kasutades turvalisi autentimis- ja autoriseerimismehhanisme. Võrgu- ja süsteemilogide täpsuse ning usaldusväärsuse tagamiseks kasutatakse standardseid ajasünkroniseerimise teenuseid. Lisaks viiakse regulaarselt läbi riskihindamisi ja tehnilisi turbekontrolle, mis hõlmavad kogu organisatsiooni infrastruktuuri.
Google’i pilvearhitektuur tugineb „zero trust“ turbemudelile (BeyondCorp), mille kohaselt ei peeta ühtki seadet ega võrku automaatselt usaldusväärseks. Iga juurdepääs kasutaja või teenuse poolt peab läbima mitmekordse kontrolli – sealhulgas identiteedi kinnituse ja ligipääsuõiguste valideerimise. Selline lähenemine vähendab oluliselt volitamata juurdepääsu riski ning aitab tagada, et Google Workspace for Education’i ja Gemini teenuste kasutamine vastab kõrgetele andmekaitse- ja infoturbestandarditele.[footnoteRef:10] [10:  Vt BeyondCorp kohta lähemalt https://cloud.google.com/beyondcorp. ] 




















3. [bookmark: _Toc166226383][bookmark: _Toc210383051]Isikuandmete töötlemine
3.1. [bookmark: _Toc166226384][bookmark: _Toc210383052]Üldiselt isikuandmete töötlemisest
3.1.1. [bookmark: _Toc166226385][bookmark: _Toc210383053] Andmesubjektid
Andmesubjektid hõlmavad õpetajaid (ja teisi koolitöötajaid, kellele kool on ligipääsu võimaldanud, lihtsuse huvides on alljärgnevalt „õpetaja“ all silmas peetud kõiki kooli poolt määratud isikuid, kes ei ole õpilased), õpilasi ning koostööpartnerite esindajaid. 
3.1.2. [bookmark: _Toc166226386][bookmark: _Toc210383054] Andmekoosseis
[bookmark: _Toc207378571][bookmark: _Toc210383055][bookmark: _Toc207195218][bookmark: _Toc207195417][bookmark: _Toc207374102][bookmark: _Toc207374180][bookmark: _Toc166226387]Isikuandmeid töödeldakse peamiselt oma õpilaste ja õpetajate kontode loomiseks ja haldamiseks. 
[bookmark: _Toc207378572][bookmark: _Toc210383056]Eeltoodust lähtuvalt töödeldakse eelkõige järgmisi andmeid:
· [bookmark: _Toc207195219][bookmark: _Toc207195418][bookmark: _Toc207374103][bookmark: _Toc207374181][bookmark: _Toc207378573][bookmark: _Toc210383057]õpilase ees- ja perekonnanimi, kooli nimi, kooliga seotud e-postiaadress, parool (krüpteeritult); 
· [bookmark: _Toc207195220][bookmark: _Toc207195419][bookmark: _Toc207374104][bookmark: _Toc207374182][bookmark: _Toc207378574][bookmark: _Toc210383058]õpetaja kontaktandmed (ees- ja perekonnanimi, kooliga seotud e-postiaadress) ning andmed kooli kohta, parool (krüpteeritult);
· [bookmark: _Toc207195221][bookmark: _Toc207195420][bookmark: _Toc207374105][bookmark: _Toc207374183][bookmark: _Toc207378575][bookmark: _Toc210383059]TI-rakendusse vabas vormis tekstina sisestatavad andmed (mis võivad sisaldada isikuandmeid).
3.2. [bookmark: _Toc210383060][bookmark: _Toc166226388]Isikuandmete kogumine
3.2.1. Õpetajate isikuandmete kogumine
[bookmark: _Toc207378577][bookmark: _Toc210383061][bookmark: _Toc207195223][bookmark: _Toc207195422][bookmark: _Toc207374107][bookmark: _Toc207374185]Kool kogub TI-rakenduse kasutajakontode loomiseks vajalikke isikuandmeid. Kogutud isikuandmetega, sh tööalase kooliga seotud e-postiaadressiga luuakse õpetajatele TI-rakenduse kasutajakontod. Kooli poolt kogutud andmed võidakse edastada ka sihtasutusele konto loomiseks. 
3.2.2. Õpilaste isikuandmete kogumine
Kool kogub õpilaste isikuandmeid TI-rakenduse kasutajakontode loomiseks. Kool edastab sihtasutusele õpilaste andmed selleks, et sihtasutusel oleks võimalik luua õpilastele kasutajakontod. 
3.3. [bookmark: _Toc210383062]Isikuandmete kasutamine 
Isikuandmeid kasutatakse selleks, et võimaldada TI-rakenduse kasutamist kooli määratud õpetajatele ja õpilastele. Kool kasutab andmeid õppetöö läbiviimiseks, sihtasutus aga töötleb andmeid kooli nimel, tagamaks konto loomise, süsteemi toimimise ning tehnilise toe. Alltöötlejad (nagu nt keelemudeli teenusepakkujad) töötlevad andmeid üksnes sihtasutuse juhiste alusel. 
Lisaks võidakse anonümiseeritud andmeid kasutada TI-rakenduse arendamiseks ja statistiliste analüüside koostamiseks. Anonümiseeritud kujul andmete kasutamine ei võimalda andmesubjekte (s.o õpetajaid ja õpilasi) tuvastada. Kõik otsesed isikuandmed kustutatakse (e-postiaadressid ja nimed kustutatakse serverlogidest). Kõik töötlemistoimingud toimuvad kooskõlas kooli ja sihtasutuse andmekaitsetingimustes sätestatud eesmärkide ja põhimõtetega.
3.4. Isikuandmete edastamine
Isikuandmeid edastatakse ainult sihtasutusele ning sihtasutuse alltöötlejatele, sh teenusepakkujatele, kes pakuvad tehnilist teenust TI-rakenduse kasutamiseks. Kõik isikuandmete töötlemisega seotud serverid asuvad EMP-s. 
Kolmandatesse riikidesse ei edastata isikuandmeid ilma vastutavate töötlejate (s.o koolide)  kirjaliku nõusolekuta ja vastava kaitsetaseme tagamiseta. Kõik volitatud töötlejad on kohustatud täitma samu kohustusi nagu kool isikuandmete vastutava töötlejana ning tagama isikuandmete konfidentsiaalsuse ja turvalisuse.
3.5. [bookmark: _Toc210383063]Isikuandmete säilitamine ja kustutamine
[bookmark: _Toc207195226][bookmark: _Toc207195425][bookmark: _Toc207378581][bookmark: _Toc210383064][bookmark: _Toc207374110][bookmark: _Toc207374188]Kooli poolt töödeldavad andmed säilitatakse vastavalt õigusaktides sätestatule. Samuti säilitatakse kooli poolt töödeldavaid andmeid senikaua kuni õpilane ja õpetaja kasutavad TI-rakendust. 
[bookmark: _Toc207378582][bookmark: _Toc210383065]Täpsemad isikuandmete säilitamist ja kustutamist puudutavad tingimused on kehtestatud iga kooli andmekaitsetingimustes. Ajakohased kooli andmekaitsetingimused säilitamistähtaegadega on kättesaadavad siin: [__]	Comment by Ellex Raidla: Palun lisage link kooli kehtivatele andmekaitsetingimustele (nt kooli veebilehel). Lisaks veenduge, et kooli andmekaitsetingimustes on kajastatud TI-rakenduse kasutamisega seotud säilitamistähtajad. 
Samuti on isikuandmete säilitamist puudutavad juhised kirjas sihtasutuse andmekaitsetingimustes. Sihtasutuse andmekaitsetingimused on kättesaadavad sihtasutuse veebilehel (https://tihupe.ee/). 
[bookmark: _Toc210383066]Allolevalt on välja toodud täpsemad isikuandmete säilitamistähtajad koos asjakohaste õiguslike alustega: 
	Eesmärk
	Kogutavad isikuandmed
	Õiguslik alus
	Säilitamistähtaeg

	Kooli poolt kasutajakonto loomine õpilastele 
	Kontaktandmed: ees- ja perekonnanimi, isikukood, kooliga seotud e-postiaadress, parool (krüpteeritult), haridusasutus ning TI-rakendusse vabas vormis sisestatavad andmed
	IKÜM artikkel 6 (1) (e) tulenevalt sõltuvalt kooli liigist, kas põhikooli- ja gümnaasiumiseadusest (PGS § 201) või kutseõppeasutuse seaduse (KutÕS §  321). 

	Kuni kasutajakonto kustutamiseni või kuni kolm kuud pärast õpilase koolist väljaarvamist (PGS § 201 lg 3 või KutÕS § 321 lg 3)




	Kooli poolt kasutajakonto loomine õpetajatele
	Kontaktandmed: ees- ja perekonnanimi, kooliga seotud e-postiaadress, parool (krüpteeritult), haridusasutuse andmed ning TI-rakendusse vabas vormis sisestatavad andmed 
	IKÜM artikkel 6 (1) (b)
	Kuni lepingu lõppemiseni või kuni kasutajakonto kustutamiseni

	Kooli poolt TI-rakenduse kasutamine õppetöös
	TI-rakenduse kasutamisandmed: interaktsioonide arv, päringute sisu jms. Seejuures ei kasutata TI-rakenduse treenimiseks TI-rakendusse sisestatud tekste.
	IKÜM artikkel 6 (1) (e) õpilaste ja õpetajate puhul tulenevalt sõltuvalt kooli liigist, kas põhikooli- ja gümnaasiumiseadusest (PGS § 201) või kutseõppeasutuse seaduse (KutÕS §  321).
	Kuni kasutajakonto kustutamiseni või kuni kolm kuud pärast õpilase koolist väljaarvamist (PGS § 201 lg 3 või KutÕS § 321 lg 3) õpilaste puhul ning õpetajate puhul kuni lepingu lõppemiseni või kuni kasutajakonto kustutamiseni

	Sihtasutuse poolt koolide esindajatega suhtlemine
	Ees- ja perekonnanimi, ametikoht, tööalane e-post ja telefon
	IKÜM artikkel 6 (1) (b), pärast lepingu lõppemist IKÜM artikkel 6 (1) (f)
	Kuni 3 aastat pärast teenuse pakkumist (TsÜS § 146 lg 1).

	Raamatupidamine
	Juriidilise kohustuse täitmiseks vajaminevad dokumendid
	IKÜM artikkel 6 (1) (c)
	7 aastat tulenevalt raamatupidamise seadusest (RPS § 12 lg 4).





4. [bookmark: _Toc210383067]Isikuandmete töötlemise eesmärgid
4.1. [bookmark: _Toc210383068]Töötlemise eesmärgid
Isikuandmete töötlemine TI-rakenduses toimub üksnes eesmärkidel, mis on vajalikud rakenduse kasutamiseks ja õppetöö toetamiseks. Kool on TI-rakenduses töödeldavate isikuandmete vastutavaks töötlejaks ning töötleb isikuandmeid selleks, et võimaldada õpilastele ja õpetajatele juurdepääs rakendusele ning tagada õppetegevuse läbiviimine. 
Eeltoodust tulenevalt toimub kooli isikuandmete töötlemine järgmiste eesmärkide täitmiseks:
· õpilastele kasutajakonto loomine ja haldamine TI-rakenduse kasutamiseks õppetöös;
· õppetöö läbiviimine ja õppetegevuse toetamine TI-rakenduse abil.
4.2. [bookmark: _Toc210383069]Töötlemise vajalikkus ja proportsionaalsus
TI-rakenduse kasutamisel töödeldakse isikuandmeid üksnes ulatuses ja viisil, mis on vajalikud seadusest tuleneva avaliku ülesande, õppetegevuse korraldamiseks ning läbiviimiseks, sealhulgas õppetegevuse toetamiseks kaasaegsete digivahendite (tehisintellekti rakenduse) abil.
Isikuandmete töötlemine toimub eeskätt kasutajakontode loomise ja haldamise, ligipääsu tagamise ning TI-rakenduse kasutamise võimaldamise eesmärgil. Kool kogub ja edastab volitatud töötlejatele üksnes neid andmeid, mis on vältimatult vajalikud rakenduse tehniliseks toimimiseks ja kasutajate tuvastamiseks.
Töödeldavad isikuandmed hõlmavad kasutajakontoga seotud isikuandmeid (nt nimi, isikukood, kooliga seotud e-postiaadress, haridusasutus, krüpteeritud parool) ning TI-rakenduse rakenduse kasutamisega seotud andmeid (nt interaktsioonide arv, päringute sisu ja kasutuslogid). 
Isikuandmete töötlemise proportsionaalsus on tagatud alljärgneva abil:
· töödeldakse üksnes neid isikuandmeid, mis on otseselt vajalikud kasutajakonto loomiseks, autentimiseks ja ligipääsu haldamiseks ning TI-rakenduse kasutamiseks õppetöös;
· õpetajatel ja teistel kooli töötajatel puudub ligipääs õpilaste poolt TI-rakendusse sisestatud andmetele ning vastupidi, v.a juhul, kui see tuleneb konkreetsest õppetegevusest ja kasutaja enda tegevusest;
· isikuandmete säilitamine toimub piiratud aja jooksul (vt selle kohta täpsemalt kooli andmekaitsetingimustest);
· kasutajate poolt TI-rakendusse sisestatavaid andmeid kasutatakse üksnes teenuse toimimise tagamiseks ning õppetegevuse toetamiseks. TI-rakendusse sisestatavaid andmeid ei kasutata keelemudelite treenimiseks ega peenhäälestamiseks;
· kõik isikuandmete töötlemisega seotud tegevused on dokumenteeritud ning kool tagab andmesubjektidele läbipaistva teabe töötlemise kohta, sh viidates kooli andmekaitsetingimustele ja volitatud töötlejate asjakohastele andmekaitsetingimustele.
Eelnevast nähtuvalt on TI-rakenduses isikuandmete töötlemine vajalik ja proportsionaalne, kuna iga töötlemistegevus on seotud seadusest tuleneva ülesande täitmisega. Eeltoodu kaudu on tagatud, et kogu TI-rakenduse kasutamisega seonduv töötlemine on vajalik, eesmärgipärane ning ei riiva ülemäära andmesubjektide õigusi ja vabadusi ning on kooskõlas IKÜM-i põhimõtetega, sealhulgas minimaalsuse, eesmärgipärasuse ja turvalisuse põhimõtetega.


5. [bookmark: _Toc210383070]Riskid ja nende maandamine	Comment by Ellex Raidla: Palun vaadake üle ning vajadusel täiendage riskide lahtreid IT-valdkonna eest vastutava isiku abiga vastavalt kooli tegelikule olukorrale. Kontrollige, et inimfaktoritest tulenevad riskid ja IT-riskid kajastaksid tegelikke ohte TI-rakenduse kasutamisel, vajadusel täiendage ka riskide kirjeldusi. 
5.1. [bookmark: _Toc166226394][bookmark: _Toc210383071]Riskide analüüs
[bookmark: _Toc166226395][bookmark: _Toc210383072][bookmark: _Toc207374117][bookmark: _Toc207374195][bookmark: _Toc207378589]5.1.1 Inimfaktoritest tulenevad riskid
Peamised inimfaktoritest tulenevad riskid on järgnevad:
	Riski tõenäosus
	Riski kirjeldus
	Riski maandamine
	Riski tõenäosuse selgitus 
	Riski realiseerumise mõju andmesubjektidele ja riski tase pärast maandamist

	2
	Õpetaja või õpilane (sh alaealised kasutaja) sisestab TI-rakendusse ülemääraseid või tundlikke isikuandmeid (nt terviseandmeid)
	Koolitused, juhised, automaatsed teavitused TI-rakenduse kasutajaliideses või kasutajatele saadetavates e-kirjades
	Risk on keskmine, kuna õpetajate ning õpilaste TI-rakendusse sisestatav informatsioon hõlmab reeglina õppimise ning õpetamisega seotud andmeid, kuid on võimalik, et mõni TI-rakenduse kasutaja sisestab rakendusse ka tundlikke andmeid
	Riski realiseerumise mõju andmesubjektidele on keskmine. Kolmandate isikute andmete volitamata avalikustamine võib riivata nende õigusi.
Riski tase pärast maandamist on keskmine. Koolituste läbiviimine ja automaatsed teavitused vähendavad tundlike andmete sisestamise tõenäosust, kuid ei saa seda täielikult välistada, kuivõrd TI-rakendusse sisestatava sisu üle puudub eelnev automaatne kontroll.

	2
	Õpetaja või õpilane jagab TI-rakenduse kaudu kolmanda isiku isikuandmeid (nt klassikaaslase või lapsevanema andmed) ilma õigusliku aluseta
	Koolitused, juhised ja teavitused, et rakendusse sisestatakse ainult enda andmeid või õppetööks vajalikku sisu
	Risk on keskmine, kuna on võimalik, et õpilane või õpetaja sisestab teadmatusest kolmanda isiku andmeid.
	Riski realiseerumise mõju andmesubjektidele on keskmine. Kolmandate isikute andmete volitamata avalikustamine võib riivata nende õigusi.

Riski tase pärast maandamist on keskmine. Inimliku eksimuse riski (nt teadmatusest kolmanda isiku andmete sisestamine) ei saa koolituste läbiviimise ning juhistega täielikult kõrvaldada, kuivõrd lõplik kontroll TI-rakendusse sisestatava sisu üle jääb kasutaja enda kätte.

	2
	Õpetaja või õpilane edastab oma kasutajakonto andmed (parooli) kolmandale isikule
	Koolitused, kord ja reeglid, tehnilised kontrollid (nt sessioonide jälgimine, paroolipoliitika)
	Risk on keskmine, kuna võimalik, et kasutaja jagab oma parooli teadmatusest või hooletusest, näiteks ei mõista täielikult turvameetmete olulisust või ei järgi kehtestatud reegleid.
	Riski realiseerumise mõju andmesubjektidele on keskmine, kuna võib anda ligipääsu ka teiste isikuandmetele.

Riski tase pärast maandamist on keskmine. Tehnilised kontrollid ning paroolipoliitika vähendavad parooli jagamise tõenäosust, kuid kasutaja hooletust või teadmatust ei ole võimalik tehniliste meetmetega täielikult välistada.

	1
	Isikuandmeid jagatakse selleks volitamata isikutega
	Sisekorraeeskirjad, konfidentsiaalsuskohustus õpetajatele
	Risk on madal, kuna koolil on sisekorrad ja õpetajaid koolitatakse andmekaitsealastel teemadel.
	Riski realiseerumise mõju andmesubjektidele on madal, kuna töödeldavad isikuandmed piirduvad isikuandmetega, mille puhul ei ole tegemist tundlike isikuandmetega. Seetõttu on ka vähetõenäoline, et riski realiseerumise tulemusena võib andmesubjektile tekkida kahju. 
Riski tase pärast maandamist on madal. Sisekorraeeskirjad ning konfidentsiaalsuskohustus koos madala algse mõjuga (st tegemist ei ole tundlike isikuandmetega) hoiavad riski taseme pärast maandamist madalal tasemel.

	2
	Andmesubjekt ei mõista, kuidas tema andmeid töödeldakse (puudulik teavitus ja läbipaistvus)
	Lihtsas keeles andmekaitseteade
	Risk on keskmine, kuivõrd andmekaitsealased küsimused võivad sõltumata olemasolevast dokumentatsioonist ning juhistest tekistada küsimusi erinevates olukordades. Samas on lisaks üldistele andmekaitsetingimustele on sihtasutuse kodulehel ka mitmeid teisi juhiseid, mis selgitavad lühidalt ja arusaadavalt andmetöötluse põhimõtteid. Lisaks koolitatakse õpetajaid ning jagatud on nendega ka TI-rakenduse kasutamise korda.
	Riski realiseerumise mõju andmesubjektidele on madal, kuna andmesubjektidele (õpilased, õpetajad) on kättesaadavad nii üldised andmekaitsetingimused kui ka eraldi lühijuhised sihtasutuse kodulehel, mis selgitavad andmetöötluse põhimõtteid arusaadavas keeles. Lisaks korraldatakse õpetajatele koolitusi ning on kehtestatud TI-rakenduse kasutamise kord, mis aitab vähendada arusaamatusi ja tagada läbipaistvust. Sellest tulenevalt on tõenäoline, et võimalikud küsimused või mured lahenevad kiiresti, ilma et see tooks kaasa olulist kahju andmesubjektide õigustele või vabadustele.

Riski tase pärast maandamist on madal. Kehtestatud andmekaitsetingimused, lihtsas keeles teavitus ning õpetajate koolitamine tagavad piisava läbipaistvuse, mistõttu arusaamatuste tekkimine ning sellest tuleneva kahju tõenäosus on madal.

	2
	Isikuandmeid säilitatakse kauem kui lubatud 
	Säilitustähtaegade määratlemine ning isikuandmete automaatne kustutamine pärast säilitamistähtaja möödumist
	Risk on keskmine, kuivõrd säilitustähtajad on kindlaks määratud dokumentides ning andmete kustutamine toimub üldjuhul manuaalselt.
	Riski realiseerumise mõju on keskmine, kuna isikuandmete säilitamine kauem kui seda näevad ette säilitamistähtajad, suurendavad andmete väärkasutuse ja volitamata ligipääsu riski 
Riski tase pärast maandamist on madal. Kuna kontode ja andmete kustutamine toimub manuaalselt, siis sõltub säilitamistähtaegade järgimine inimtegevusest, mistõttu ei ole võimalik viga täielikult välistada ning riski täielikult maandada.

	1
	Töötajad või kooli esindajad jagavad andmeid volitamata isikutega 
	Sisekorraeeskirjad isikuandmetega ümberkäimiseks, juurdepääsupiirangute kehtestamine
	Risk on keskmine, kuna töötajad on koolitatud ja teadlikud, kuidas isikuandmetega tuleb ümber käia.
	Riski realiseerumise mõju andmesubjektidele on madal, kuna kooli töötajad ei näe teiste kasutajatega seotud isikuandmeid. Samuti piirduvad TI-rakendusse sisestatavad andmed suures ulatuses tavaliste isikuandmetega (st TI-rakenduse kasutajate kontaktandmetega) 
Riski tase pärast maandamist on madal. Juurdepääsupiirangud tagavad, et kooli töötajatel puudub ligipääs teiste kasutajate andmetele, mistõttu piirduks mõju ka volitamata jagamise korral üksnes mittetundlike kontaktandmetega.



[bookmark: _Hlk166171108]Tabel 1. Inimfaktoritest tulenevad riskid (0 – väga madal; 1 – madal; 2 – keskmine; 3 – kõrge; 4 – väga kõrge)
[bookmark: _Toc166226396][bookmark: _Toc210383073]5.1.2. Infotehnoloogiast tulenevad riskid
Peamised infotehnoloogiast tulenevad riskid on järgnevad:
	Riski tõenäosus
	Riski kirjeldus
	Riski maandamine
	Riski tõenäosuse selgitus 
	Riski realiseerumise mõju andmesubjektidele

	1
	Volitamata ligipääs kasutajakontodele
	Juurdepääsupiirangute kehtestamine, TI-rakenduse kasutajakontodele juurdepääsude logimine ning vajadusel auditeerimine
	Risk on madal, kuna ligipääsuõigused on keskse haldusega ja juurdepääs on piiratud ainult selleks volitatud isikutele (sh TI-rakenduse haldajatele). 
	Riski realiseerumise mõju andmesubjektidele on madal, kuna ligipääs on rangelt piiratud volitatud isikutega, autentimine ja auditi logid võimaldavad rikkumist kiiresti tuvastada.
Riski tase pärast maandamist on madal, kuivõrd keskne juurdepääsuhaldus, logimine ja auditeerimine võimaldavad volitamata ligipääsu kiiresti tuvastada ning piiravad selle mõju.

	2
	Isikundmete lekkimine serverist
	Isikuandmete serverite turvalisuse hoidmine ning isikuandmete hoiustamine EMP-s
	Risk on keskmine, kuna kõik andmed on hoitud EMP-s asuvates serverites ning volitatud töötlejad ja alltöötlejad järgivad isikuandmete töötlemisel sõlmitud andmetöötluslepingutest  tulenevaid nõudeid. 
	Riski realiseerumise mõju andmesubjektidele on keskmine, kuna kuigi volitamata juurdepääs või tehniline viga võib piiratud määral andmete konfidentsiaalsust ohustada, siis isikuandmeid hoitakse EMP serverites ning rakendatakse erinevaid turvastandardeid isikuandmete turvaliseks hoiustamiseks. 
Riski tase pärast maandamist on keskmine. Andmed asuvad EMP serverites, kuid serveri turvalisuse sõltuvust kolmandatest teenusepakkujatest ega täielikku lekkeriski ei ole tehniliste meetmetega võimalik nullini viia.

	2
	Alltöötleja poolne rikkumine, sh teenusepakkuja serverite turvariskide
	Andmetöötluslepingud ja regulaarne järelevalve alltöötlejate isikuandmete töötlemise osas
	Risk on keskmine, kuna volitatud töötlejad valitakse hoolikalt vastavalt sihtasutuse kehtestatud kriteeriumidele ning nad järgivad sõlmitud andmetöötluslepinguid ja kehtestatud turvastandardeid, sh omavad ISO-sertifikaate. Lisaks teostab sihtasutus regulaarselt järelevalvet, et tagada kõikide isikuandmetega seotud töötlejate tegevuse vastavus IKÜM-ile ja andmetöötluslepingust tulenevatele lepingulistele kohustustele.
	Riski realiseerumise mõju andmesubjektidele on madal, kuna sihtasutus on valinud hoolikalt sobivad teenusepakkujad, kes järgivad IKÜM-it. Samuti on teenusepakkujatega sõlmitud andmetöötluslepingud ja sihtasutus teostab regulaarset järelevalvet alltöötleja üle. Siiski seisneb madal risk selles, et teenusepakkujatest sõltumatule asjaoludel võib mõni tehniline viga ohustada TI-rakenduses olevate isikuandmete konfidentsiaalsust.
Riski tase pärast maandamist on madal. Hoolikalt valitud ning sertifitseeritud alltöötlejad vähendavad rikkumise tõenäosust ja selle mõju oluliselt, kuid täisulatuslikku kontrolli kolmanda isiku süsteemide üle ei ole võimalik tagada.

	1
	Isikuandmete kadumine tehnilise vea tõttu
	Isikuandmete regulaarne varundamine, isikuandmete taastamise protseduuride loomine TI-rakenduses
	Risk on madal, kuna kõik andmeid varundatakse EMP serverites, taastamine on dokumenteeritud ja testitud.
	Riski realiseerumise mõju andmesubjektidele on madal, kuna toimub regulaarne isikuandmete varundamine isikuandmete. Seetõttu on ka võimalik tehnilisest veast (katkestusest) tulenev mõju madal. 
Riski tase pärast maandamist on madal, kuivõrd regulaarne varundamine ja testitud taasteprotseduurid tagavad, et andmete kadumise korral on taastamine kiire ning andmesubjektidele tekkiv mõju on seega madal.

	2
	Teenuse katkestus (nt serveri seisak) põhjustab ajutise andmete kättesaamatuse
	SLA teenuseosutajaga
	Risk on keskmine, kuna olemas ning kasutusel on varusüsteemid, kuid olenemata varusüsteemidest ja SLA-st ei saa välistada ootamatuid seisakuid.
	Riski realiseerumise mõju on madal, kuivõrd õppetöö võib ajutiselt häiritud olla, kuid andmekadu ei teki ja alternatiivsed töövahendid on kättesaadavad õppetöö läbiviimiseks.

Riski tase pärast maandamist on madal. Varusüsteemid ja SLA vähendavad katkestuse kestust ning mõju piirdub õppetöö ajutise häirimisega, andmekadu või konfidentsiaalsuse rikkumist ei teki.



Tabel 2. Infotehnoloogiast tulenevad riskid (0 – väga madal; 1 – madal; 2 – keskmine; 3 – kõrge; 4 – väga kõrge)
5.2. [bookmark: _Toc166226397][bookmark: _Toc210383074]Kokkuvõte riskidest
Isikuandmete töötlemisega kaasnevad projektis mitmed võimalikud riskid, mis võivad mõjutada andmesubjektide õigusi ja vabadusi. Riskid jagunevad peamiselt inimfaktoritest ja infotehnoloogiast tulenevateks. Mõjuhinnangust nähtub, et enamik riske on maandatavad asjakohaste tehniliste ja korralduslike meetmetega.
Inimfaktorist või infotehnoloogiast põhjustatud riskid jagunevad kaheks ning hõlmavad (i) riski andmete konfidentsiaalsusele ning (ii) riski andmete terviklikkusele ja käideldavusele. 
5.2.1. [bookmark: _Toc210383075]Inimfaktoritest tulenevad riskid

[bookmark: _Toc166226398]Inimfaktoritest tulenevad riskid hõlmavad peamiselt valeandmete sisestamist, volitamata jagamist või konto väärkasutust. Kool on kasutusele võtnud erinevad juhised ja sisekorraeeskirjad ning rakendavad järelevalvet, mis vähendavad inimfaktorist tulenevate riskide tõenäosust. Samuti on TI-rakendust kasutatavatele õpetajatele läbiviidud koolitused, mis samuti vähendavad inimfaktorist tulenevate riskide realiseerumise tõenäosust. 
5.2.2. [bookmark: _Toc210383076]Infotehnoloogiast tulenevad riskid

Infotehnoloogiast tulenevad riskid on seotud rakenduse tehnilise ülesehituse ja süsteemi haldusega. Arvestades, et TI-rakendus töötleb suures mahus andmeid, sealhulgas alaealiste andmeid, tuleb kehtestada TI-rakenduse kasutamisel kõrgendatud juurdepääsupiirangud. Samuti on keskne tähtsus volitatud töötlejate järelevalvel ning turvameetmetel, mis tagavad andmete konfidentsiaalsuse, terviklikkuse ja kättesaadavuse. 

5.3. [bookmark: _Toc210383077]Riskide maandamine
5.3.1. [bookmark: _Toc210383078][bookmark: _Toc166226403]Organisatsioonilised turvameetmed
Kool on kehtestanud sisekorraeeskirjad isikuandmete töötlemiseks. Õpetajad ja kooli esindajad läbivad regulaarselt andmekaitsealaseid koolitusi. Seejuures võib organisatsioonilised turvameetmed võtta kokku alljärgnevalt:
· koolitused ja juhised õpetajatele ja õpilastele,
· järelevalve alltöötlejate osas.
Täiendavalt on loodud rakenduse kasutamise kord (lisa 3), mis sisaldab järgnevat:
· põhimõtteid ja juhiseid seoses isikuandmete sisestamise ja töötlemisega TI-rakenduses;
· kooli töötajate ja õpetajate kohustusi andmete konfidentsiaalsuse tagamisel;
· tehnilised ja korralduslikud soovitused küberturvalisuse tagamiseks.
Lisaks on kool kehtestanud eraldiseisvad andmekaitsetingimused, milles on määratletud muuhulgas õiguslikud alused, isikuandmete säilitamistähtajad jne. Kuigi sihtasutus on volitatud töötlejaks, siis on ka tema teinud TI-rakenduse kasutajatele kättesaadavaks andmekaitsetingimused (vt lisa 2). Samuti on sõlminud kool vastutava töötlejana andmetöötluslepingu sihtasutusega (lisa 1). Sihtasutus on sõlminud andmetöötluslepingud ka kolmandast isikuste teenusepakkujatega (sõltuvalt kooli kasutatavast TI-rakendusest, kas Google LLC-ga või OpenAI-ga) ehk allvolitatud töötlejatega.
5.3.2. [bookmark: _Toc210383079]Infotehnoloogilised turvameetmed
OpenAI-l põhineva TI-rakenduse puhul on rakendatud SOC 2 Type 2 auditi nõuded ning samuti omab OpenAI-l põhinev TI-rakendus ISO 27001, ISO 27017, ISO 27018 ja ISO 27701 sertifikaate. Viimased kinnitavad, et OpenAI poolt kasutusel olevad turvameetmed vastavad valdkonna parimatele tavadele seoses turvalisuse, konfidentsiaalsuse ja privaatsusega.[footnoteRef:11]  [11:  Vt lisaks OpenAI Trust Portal. Kättesaadav: https://trust.openai.com/.] 

Google pakutaval teenusel põhineva TI-rakenduse puhul rakendatakse samuti ulatuslikke turvameetmeid, sealhulgas füüsilist serverite kaitset ning krüpteeritud andmeedastust. Google Workspace ja Cloud teenused omavad ka ISO 27001, ISO 27017, ISO 27018 ja SOC 2 Type 2 sertifikaate.[footnoteRef:12] [12:  Vt lisaks Google Workspace Security Whitepaper. Kättesaadav: https://services.google.com/fh/files/misc/gws_security_whitepaper.pdf.] 

Lisaks sertifikaatidele ja auditeerimisele rakendatakse rakenduses järgmisi tehnilisi meetmeid: 
· TI-rakenduse kasutajatele hoiatused seoses tundlike andmete sisestamisega rakendusse;
· ligipääsuõiguste täpset haldust;
· regulaarseid turvakontrolle ning andmete krüpteeritud varundamist ja taastamist. 

Käesoleva mõjuhinnangu käigus hinnati TI-rakenduse kasutamisest tulenevat võimalikku kaasnevat mõju füüsiliste isikute õigustele ja vabadustele. 
Mõjuhinnangust selgus, et TI-rakenduse kasutamisega ei teki suurt ohtu füüsiliste isikute õigustele ja vabadustele. Mõjuhinnangust nähtub, et füüsiliste isikute õigustele ja vabadustele kerkivaid potentsiaalseid riske on võimalik rakendavate turvameetmeetega leevendada. 
Mõjuhinnangus välja toodud riskid on üldiselt maandatavad asjakohaste organisatsiooniliste ja infotehnoloogiliste turvameetmetega, kuid töödeldavate andmesubjektide iseloomust (sh TI-rakenduse kasutajateks on alaealised) tulenevalt on soovitatav konsulteerida Andmekaitse Inspektsiooniga, et kinnitada, et kõik TI-rakenduse kasutamisest tulenevad riskid on piisavalt maandatud.
Eeltoodust tulenevalt on soovitatav konsulteerida Andmekaitse Inspektsiooniga isikuandmete kaitse üldmääruse artikkel 36 tähenduses seoses mõjuhinnangus väljatoodud isikuandmete töötlemistoimingute, eelkõige seoses alaealiste isikuandmete töötlemisega. 

Lisa 1 – andmetöötlusleping sihtasutus-kool;
Lisa 2 – sihtasutuse andmekaitsetingimused;
Lisa 3 – TI-rakenduse kasutamise kord.




	
	
	



